**Prifysgol Metropolitan Caerdydd**

**Cyfarfod Arbennig Bwrdd y Llywodraethwyr**

**5.00pm, Dydd Mercher 6 Mai 2020**

**Cyfarfod a Gynhaliwyd o Hirbell ar 'Microsoft Teams'**

**Cofnodion Agored a Gadarnhawyd**

**Yn bresennol:** Y Farwnes Finlay o Llandaf (Cadeirydd a Llywodraethwr Annibynnol), Yr Athro Cara Aitchison (Llywydd ac Is-Ganghellor) Nick Capaldi (Cyd Is-gadeirydd a Llywodraethwr Annibynnol), Gareth Davies (Llywodraethwr a Gyfetholwyd) Keira Davies (Myfyriwr Lywodraethwr), Mike Fishwick (Llywodraethwr Annibynnol), Amy-Louise Fox (Myfyriwr Lywodraethwr), Sian Goodson (Cyd Is-Lywydd a Llywodraethwr Annibynnol), Umar Hussain MBE (Llywodraethwr Annibynnol), Dr Malcolm James (Llywodraethwr o blith y Staff Academaidd), Dr Stephen Jackson (Llywodraethwr a Gyfetholwyd), Ruth Marks MBE (Llywodraethwr Annibynnol), Paul Matthews (Llywodraethwr Annibynnol),) Menai Owen-Jones (Llywodraethwr Annibynnol), Dr Katie Thirlaway (Llywodraethwr Bwrdd Academaidd), Dr Chris Turner (Llywodraethwr Annibynnol), Scott Waddington (Llywodraethwr Annibynnol), David Warrender (Llywodraethwr Annibynnol) a Denn Yearwood (Llywodraethwr Staff Gwasanaethau Proffesiynol).

**Yn mynychu:** Dr Jacqui Boddington (Dirprwy Is-Ganghellor Ymglymiad Myfyrwyr), John Cavani (Cyfarwyddwr Marchnata a Chysylltiadau Allanol), Ashley Flaherty (Cyfarwyddwr Gwasanaethau Pobl), Christine Fraser (Ysgrifennydd y Brifysgol a Chlerc y Bwrdd Llywodraethol), Yr Athro Sheldon Hanton (Dirprwy Is-Ganghellor Ymchwil a Blaengaredd), David Llewellyn (Prif Swyddog Adnoddau), Yr Athro Leigh Robinson (Dirprwy Is-Ganghellor Partneriaethau ac Ymglymiad Allanol) a Greg Lane (Ysgrifennydd Cynorthwyol (cofnodion) y Brifysgol).

**1865. Croeso, Cyflwyniadau ac Ymddiheuriadau am Absenoldeb (eitem 1 ar yr agenda)**

Croesawodd y Cadeirydd Mike Fishwick, Menai Owen-Jones, Ruth Marks a Paul Matthews i’w cyfarfod cyntaf o’r Bwrdd fel Llywodraethwyr Annibynnol newydd eu penodi. Gofynnodd y Cadeirydd i bob un ohonyn nhw yn eu tro, i gyflwyno’u hunain.

Dywedodd y Cadeirydd fod Sheila Hendrickson-Brown hefyd wedi cael ei phenodi fel Llywodraethwr Annibynnol ond nad oedd yn gallu ymuno â’r cyfarfod ar y diwrnod hwnnw

Croesawodd y Cadeirydd Ashley Flaherty hefyd a oedd wedi ymuno â’r Brifysgol yn ddiweddar fel Cyfarwyddwr Gwasanaethau Pobl.

Atgoffodd y Cadeirydd yr holl gyfranogwyr o brotocol rhith gyfarfodydd a ddangoswyd ar agenda’r Bwrdd.

Nododd y Cadeirydd fod ymddiheuriadau am absenoldeb wedi’u derbyn gan Nicola Amery (Llywodraethwr a Gyfetholwyd), Sheila Hendrickson-Brown (Llywodraethwr Annibynnol) a’r Athro Kelechi Nnoaham (Llywodraethwr Annibynnol).

**1866. Datganiad o Wrthdaro Buddiannau (eitem 2 agenda )**

Doedd ddim datganiadau o wrthdaro buddiannau.

**1867. Cofnodion Agored o’r Cyfarfod Blaenorol: Dydd Mercher 8 Ebrill 2020 2020 (agenda eitem 3)**

Cywirdeb

Penderfynodd y Bwrdd:

Dderbyn bod y cofnodion agored o’i gyfarfod a gynhaliwyd Ddydd Mercher 8 Ebrill 2020 yn gofnod cywir.

Materion yn Codi

Doedd dim materion yn codi.

**1868. Covid-19 – Effaith Ariannol, Senarios a Chynllunio Strategol (agenda eitem 4)**

**1. Cynllun Strategol – Diwygiadau mewn Ymateb i Covid-19 (agenda eitem 4.1)**

Cyflwynodd yr Is-Ganghellor eu hadroddiad sy’n gosod allan cynigion i ddatblygu Cynllun Strategol newydd y Brifysgol er mwyn ystyried effaith sylweddol Covid-19 ar addysg uwch, ymchwil a blaengaredd. Pwysleisiodd yr Is-Ganghellor bod cystadleuaeth gynyddol am recriwtio myfyrwyr o’r DU a’r UE, pwysigrwydd cynyddol cenhadaeth ddinesig prifysgolion yng Nghymru, y sefyllfa heriol economaidd yng Nghymru a’r DU ac amgylchedd byd-eang ehangach o recriwtio myfyrwyr a symudedd rhyngwladol. Nododd yr Is-Ganghellor er i adolygiad ac ail-raddnodi mesurau llwyddiant y Brifysgol wedi eu cwblhau yn rhannol, roedd hi’n amlwg erbyn hyn nad oedd y cyfryw arolwg yn ddigon pell-gyrhaeddol i ystyried y newid yn amgylchiadau’r Brifysgol o ganlyniad i Covid-19.

Eglurodd yr Is-Ganghellor y byddai’r Cynllun Strategol newydd a gynigir yn parhau i adlewyrchu gwerthoedd, arferion, blaenoriaethau a phileri’r Cynllun cyfredol ar y cyfan. Fodd bynnag, byddai’r Cynllun cyfredol oedd yn ffocysu ar welliant, amrywiant a thwf yn cael ei addasu i ffocysu ar welliant, amrywiant a'r atgyfnerthiad er mwyn adlewyrchu’r sialensiau o sicrhau twf yn nifer y myfyrwyr ac incwm ffioedd dros yr ychydig flynyddoedd nesaf. Pwysleisiodd yr Is-Ganghellor na fyddai’r cynllun newydd yn atal yr ymdrech i gynyddu niferoedd ond yn hytrach byddai’n ceisio sefydlu llwyfan cadarn a chynaliadwy ar gyfer y llwybr roedd y Brifysgol arni cyn Covid-19.

Eglurodd yr Is-Ganghellor bod y cynllun cyfredol fod i ddelio gyda’r cyfnod 2016/17 to 2022/23 a byddai’r Cynllun newydd a gynigir yn delio gyda’r cyfnod rhwng 2020 a 2025. Er bod y rhesymeg dros y Cynllun cyfredol yn dal mewn grym, byddai llwybr uchelgeisiau y cynllun yn cael ei gyflawni dros gyfnod hirach ac mewn dull llai gwastad. Nododd yr Is-Ganghellor ei bod yn bosibl y byddai hyd at 50% o fyfyrwyr rhyngwladol ac 20% o fyfyrwyr cartref yn dewis gohirio eu lle i ddod i’r brifysgol yn 2020 neu wrthod eu lle yn gyfangwbl. Ychwanegodd yr Is-Ganghellor y byddai’r Brifysgol yn colli amcangyfrif o £4m net o incwm ariannol 2019/20 a hyd at £12m ar gyfer 2020/21 a byddai’r lefelau isel hyn o incwm yn ystod o leiaf dwy flynedd yn olynol yn cael effaith fawr ar gyllid y Brifysgol a’r gallu i gynorthwyo twf, amrywiant a gwelliant pellach yn y tymor byr.

Cadarnhaodd yr Is-Ganghellor y byddai 7 blaenoriaeth a 7 piler y Cynllun cyfredol yn cael eu cynnwys yn y Cynllun newydd. Pwysleisiodd yr Is-Ganghellor y byddai’r pileri wedi ychwanegu pwysigrwydd a pherthnasedd gyda’u ffocws ar ‘sail lle’, a chyfeiriodd at y tebygrwydd y byddai datblygu cymdeithas ddinesig a‘r economi yn cael ei dderbyn yn ehangach ar ôl Covid-19, yn ogystal â thri ffocws yr Academïau Byd-eang oedd wedi eu datblygu o ganlyniad i’r Cynllun Strategol cyfredol.

Nododd yr Is-Ganghellor y trefniadau ar gyfer cwblhau’r Cynllun newydd gyda golwg ar gyflwyno drafft ohono i’r Bwrdd ar 8 Mehefin 2020 i gael eu sylwadau a fersiwn derfynol i’r Bwrdd ar gyfer ei gadarnhau 13 Gorffennaf 2020. Dywedodd yr Is-Ganghellor yr ymgynghorwyd yn eang gyda’r staff am y Cynllun cyfredol eisoes a derbyn mai’r un oedd y gwerthoedd, yr arferion y blaenoriaethau a’r pileri yn y Cynllun newydd, y bwriad fydd i'r ymgynghoriad hwn fod yn fwy cyfyngedig a llai dwys.

Holodd un aelod o’r Bwrdd a fyddai agweddau o addysg draws genedlaethol (TNE) yn parhau dros y tair blynedd nesaf gan fod hyn yn y Cynllun cyfredol. Cadarnhaodd yr Is-Ganghellor y byddai’r Brifysgol yn parhau gyda TNE hyd y gellir rhagweld ond roedd yn cydnabod nad oedd y maes darpariaeth hwn heb ei lefelau o risg.

Gofynnodd aelod arall o’r Bwrdd a fyddai’r Cynllun Strategol cyfredol yn cyd-redeg gyda’r Cynllun newydd ac a fyddai hyn ynddo'i hun yn peri dryswch a risg. Eglurodd yr Is-Ganghellor y byddai cyfnod o ddwy flynedd lle byddai’r ddau gynllun yn gorgyffwrdd a’r bwriad oedd gosod yr addasiadau gyda’i gilydd er mwyn osgoi dryswch. Ychwanegodd yr Is-Ganghellor y byddai’r gwaith ar ddatblygu unrhyw Gynllun newydd, fel arfer, wedi cychwyn y flwyddyn nesaf beth bynnag.

Holodd un aelod o’r Bwrdd pa effaith oedd Covid-19 wedi ei gael ar raglen ddatblygu cyfalaf y Brifysgol, rhaglen oedd yn cynorthwyo nifer o nodau ac amcanion y Cynllun cyfredol. Nododd yr Is-Ganghellor y byddai Prif Swyddog Adnoddau yn egluro’r mater yn fanwl ond y cynnig oedd gohirio gwaith cyfalafol am flwyddyn ar ôl i’r gwaith a gynlluniwyd eisoes ar gyfer yr haf gael ei gwblhau. Byddai hyn yn galluogi’r Brifysgol i asesu materion cyn cychwyn ar unrhyw ymrwymiad ariannol mawr newydd, uchel ei raddfa.

Gofynnodd aelod arall o’r Bwrdd a oedd yn fwriad gan y Brifysgol ymestyn ei darpariaeth o raglenni ar-lein ac a oedd unrhyw gynlluniau i gynnig rhai rhaglenni (hen a newydd) ar-lein yn unig. Dywedodd yr Is-Ganghellor bod y Brifysgol yn ystyried ei darpariaeth ar-lein bresennol ac yn adolygu ei phortffolio o raglenni yn gyson. Nododd yr Is-Ganghellor y byddai hi’n croesawu trafodaeth ar hyn yn y dyfodol.

Gofynnodd un aelod o’r Bwrdd i’r Is-Ganghellor egluro’r trefniadau ar gyfer y darpar ymgynghoriad ar gyfer y Cynllun newydd. Dywedodd yr Is-Ganghellor ei bod hi’n glir, wrth ymateb i sialensiau Covid-19 y cafwyd colegoldeb da rhwng staff yn cydweithio’n effeithiol i symud rhaglenni ar-lein. Cadarnhaodd yr Is-Ganghellor y byddai porth staff ar-lein yn cael ei ddefnyddio i rannu a derbyn adborth ar y Cynllun newydd. Byddai’r porth yn cael ei ddefnyddio yn ogystal i ystyried profiadau diweddar staff a fyddai hefyd yn bwydo i mewn i’r Cynllun. Gofynnodd y Cadeirydd i Fyfyrwyr Lywodraethwyr a chynrychiolwyr ehangach o blith y myfyrwyr gael eu cynnwys yn y broses ymgynghori.

Penderfynodd y Bwrdd:

1. Nodi adroddiad yr Is-Ganghellor yn rhoi manylion o'r cynnig i ddiwygio’r Cynllun Strategol ar gyfer 2016/17 i 2022/23 oherwydd effaith sylweddol Covid-19.
2. Cymeradwyo datblygu Cynllun Strategol diwygiedig ar gyfer 2020 i 2025.

**2. Asesu Effaith Ariannol Covid-19 ar Flwyddyn Ariannol 2019-20 a Blwyddyn Ariannol 2020-21 (agenda eitem 4.2)**

Cyflwynodd y Prif Swyddog Adnoddau eu hadroddiad diweddaraf am effaith ariannol Covid-19 ar y Brifysgol. Nododd y Prif Swyddog Adnoddau i’r asesiad cychwynnol a ddarparwyd ar gyfer y Bwrdd ar 8 Ebrill ddyfynnu colled incwm ariannol net posibl o tua £4m ar gyfer y flwyddyn ariannol gyfredol. Ail-gadarnhawyd bod y ffigwr hwn yn dal yn realistig. Dywedodd y Prif Swyddog Adnoddau i waith pellach gael ei gynnal i ddarparu sail i drafodaethau CCAUC a Llywodraeth Cymru ar 20 Ebrill ar asesu’r darpar effaith ariannol nesaf. Roedd y broses asesu wedi amlygu colled ariannol incwm posibl o rhwng £4m a £12m ar gyfer y Brifysgol yn seiliedig ar y sefyllfaoedd lleiaf a mwyaf ffafriol. Dywedodd y Prif Swyddog Adnoddau wrth y Bwrdd bod y sefyllfa’n dal yn gyfnewidiol, ond rhagwelwyd y byddai’r gwir golled ariannol net yn debygol o fod o gwmpas £10m ar gyfer blwyddyn ariannol 2020-21 wrth i effaith Covid-19 ddod yn fwy eglur a dealledig.

Nododd y Prif Swyddog Adnoddau na chafwyd unrhyw gyhoeddiad ar y pryd gan lywodraethau Cymru na'r DU ar unrhyw ariannu ychwanegol yn gysylltiedig â Covid -19 ar gyfer y sector addysg uwch. Er y rhagwelir arian ychwanegol, nid oedd y cwantwm, y modd i’w ddosbarthu na’r amodau wedi eu pennu. Roedd hyn yn gwneud cynllunio ariannol ar gyfer y dyfodol hyd yn oed yn fwy cymhleth.

Dywedodd y Prif Swyddog Adnoddau, heb gymorth ariannol, y gallai nifer o brifysgolion fynd yn fethdalwyr ariannol. Roedd hyn yn cynnwys rhai prifysgolion yng Nghymru. Fodd bynnag, ceisiodd y Prif Swyddog Adnoddau dawelu meddwl y Bwrdd bod y Brifysgol mewn sefyllfa ariannol gref i gwrdd â’r sialensiau yn sgil Covid-19. Dywedodd y Prif Swyddog Adnoddau bod CCAUC wedi asesu’n realistig y byddai Covid-19 yn costio tua £300m i sector addysg uwch Cymru.

Nododd y Prif Swyddog Adnoddau bod nifer o bethau sy’n ansicr ynglŷn â darpar recriwtio myfyrwyr a chyfeirio’n arbennig yn gyntaf at y broses glirio a allai droi myfyrwyr at Grŵp Prifysgolion Russell, ac yn ail, yr ansicrwydd am lefel recriwtio myfyrwyr rhyngwladol y gellid ei gyflawni’n realistig tra roedd y pandemig byd-eang yn parhau.

Dywedodd y Prif Swyddog Adnoddau fod consensws cyffredinol y byddai’r mwyafrif o’r cyrsiau yn cael eu cynnig ar y cychwyn ar-lein ar ddechrau tymor yr hydref yn hytrach nag ar y campws. Mae trafodaethau yn dal i barhau am wir ddyddiad cychwyn tymor yr hydref.

Pwysleisiodd y Prif Swyddog Adnoddau na fyddai am hepgor y cynigion yn rhaglen cyfalaf y Brifysgol. Ond cynghorwyd y Bwrdd y byddai’n ddoeth i ohirio unrhyw waith am flwyddyn ar ôl i'r gwaith sydd wedi’i gynllunio eisoes ar gyfer yr haf hwn gael ei gwblhau. Nododd y Prif Swyddog Adnoddau bod yr holl waith a gynlluniwyd ar gyfer yr haf eisoes wedi ei oedi oherwydd cyfyngiadau cadw pellter cymdeithasol a phroblemau dod o hyd i ddeunyddiau adeiladu. Ar ben hynny, byddai’r gohirio a gynigir yn rhoi cyfle i’r Brifysgol ail-asesu’r sefyllfa ar ôl i effaith ariannol hir-dymor Covid-19 ar y Brifysgol ddod yn fwy eglur. Byddai hyn yn cynnwys arolwg o’r angen, fforddiadwyedd a’r gallu i fenthyg arian ar gyfer datblygu. Pwysleisiodd y Prif Swyddog Adnoddau mai cynllun gwreiddiol y Brifysgol oedd ariannu llawer o’r datblygiadau dros y ddwy flynedd nesaf o’i chyllidebau ei hun yn hytrach na benthyg at y diben hwn.

Nododd y Prif Swyddog Adnoddau hefyd y mesurau i reoli costau recriwtio staff gan nodi bod recriwtio i dros 115 o swyddi cyfwerth â Llawn Amser (FTE) wedi cael ei ohirio. Dywedodd y Prif Swyddog Adnoddau bod y Cyfarwyddwr newydd ar gyfer Gwasanaethau Pobl wedi datblygu darpar ddull o fynd ati a methodoleg er mwyn cynorthwyo'r gwaith o recriwtio darpar staff a chynllunio gweithlu oedd yn ffocysu ar ddelio ag anghenion critigol busnes staffio'r Brifysgol. Trafodwyd y cynigion hyn mewn adroddiad ar wahân.

Penderfynodd y Bwrdd:

1. Nodi adroddiad y Prif Swyddog Adnoddau ar Effaith Ariannol Covid-19 ar Flynyddoedd Ariannol 2019-20 a 2020-21.

**3. Recriwtio staff o dan Covid-19 (agenda eitem 4.3)**

 Cyflwynodd y Cyfarwyddwr Gwasanaethau Pobl eu hadroddiad oedd yn cynnwys darpar fethodoleg a dull y Brifysgol o fynd ati i recriwtio mewn ymateb i’r sialensiau yn sgil Covid-19. Dywedodd y Cyfarwyddwr y byddai angen, oherwydd yr ansicrwydd ariannol a achoswyd gan Covid-19, ffocysu mwy ar reolaeth recriwtio staff. Fodd bynnag, ni ddylai’r cam lliniarol hwn rwystro’r Brifysgol rhag parhau i chwilio am grwpiau risg a gweithlu oedd yn allweddol i berfformiad y sefydliad. Felly, roedd yn hanfodol bod y Brifysgol yn datblygu dull o fynd ati i reoli adnoddau a risg ariannol.

Dywedodd y Cyfarwyddwr ei bod yn bwysig i ystyried yn ofalus y swyddi/rolau a fyddai'n effeithio fwyaf ar berfformiad sefydliad a/neu os oedd recriwtio yn broblem. Dywedodd y Cyfarwyddwr mai bwriad sefydlu’r darpar broses oedd i gynnig y lefel angenrheidiol o dryloywder ac eglurder tra’n ystyried cynaliadwyedd ariannol y Brifysgol.

Yn gyntaf, eglurodd y Cyfarwyddwr yn byddai'r darpar ddull o fynd ati yn golygu bod angen i’r Brifysgol gytuno ar anghenion â blaenoriaethau uchel a nodi y set sgiliau critigol neu grwpiau gweithlu h.y. y meysydd hynny a fyddai’n uchel eu risg i’r Brifysgol petaen nhw ddim yn eu lle. Grŵp Gweithredol yr Is-Ganghellor (VCEG) fyddai’n pennu anghenion â blaenoriaeth a chyfeiriad y gweithlu. Yn ail, ychwanegodd y Cyfarwyddwr, byddai’r broses yn nodi critigolrwydd pob swydd/rôl ymhob maes busnes, yn cyd-fynd ag anghenion â blaenoriaeth y Brifysgol a chyfeiriad ei gweithlu. Amlinellodd y Cyfarwyddwr y pum maen prawf a gynigwyd i ddisgrifio’r swyddi (i) mater o frys; (ii) critigol; (iii) pwysig; (iv) craidd a (v) phrinhau. Ychwanegodd y Cyfarwyddwr yn drydydd, mai diben cam terfynol y darpar broses oedd defnyddio methodoleg graddio RAG er mwyn nodi pa swyddi dylid eu hystyried yn rhai â blaenoriaeth i Grŵp Gweithredol yr Is-Ganghellor ar gyfer recriwtio.

Dywedodd y Cyfarwyddwr wrth y Bwrdd bod lefel y recriwtio cynlluniedig wedi gostwng yn sylweddol ers cychwyn yr argyfwng gyda nifer o ymgyrchoedd recriwtio wedi cael eu canslo. Rhagwelwyd mai dim ond 20 swydd fyddai’n cael eu llenwi dros y misoedd nesaf. Pwysleisiodd y Cyfarwyddwr y byddai rhaid i’r Brifysgol gael syniad clir o set sgiliau ei staff a defnyddio adnoddau mewnol yn hytrach na rhai allanol i ddiwallu anghenion a blaenoriaethau'r sefydliad. Byddai hyn yn golygu cynllunio olyniaeth mwy helaeth gan reolwyr a mwy o gynllunio ar gyfer ail-leoli i feysydd allweddol.

Gofynnodd aelodau’r Bwrdd a oedd y darpar ddull o fynd ati a ddisgrifiwyd yn golygu gorfod diswyddo’n orfodol fel modd o leihau costau. Atebodd y Prif Swyddog Adnoddau drwy gadarnhau na fyddai angen diswyddo gorfodol fel rhan o'r darpar ddull o fynd ati gan bwysleisio mai drwy reoli recriwtio a chostau cysylltiol y gellid osgoi’r angen am ddiswyddo gorfodol.

Gofynnodd aelodau’r Bwrdd a fyddai’r Brifysgol yn cynnal arolwg llawn o’i staff a’r costau cysylltiol. Atebodd y Prif Swyddog Adnoddau drwy ddweud bod y Brifysgol yn y blynyddoedd diweddar wedi cwblhau arolwg helaeth o staff y sefydliad a’r costau cysylltiol drwy gynnal cynllun diswyddo gwirfoddol ac ni fyddai unrhyw fudd i gynnal arolwg pellach. Dywedodd y Prif Swyddog Adnoddau na allai’r Brifysgol gyflenwi’r hyn roedd yn bwriadu ei gyflenwi gyda gostyngiad o 8 neu 10 y cant yn ei gweithlu. Nododd y Prif Swyddog Adnoddau na fyddai’r Brifysgol yn ceisio llenwi mwy na thua 20 o swyddi dros y misoedd nesaf a byddai llawer o’r newidiadau angenrheidiol yn digwydd drwy ail-drefnu ac ad-leoli o fewn ac ar draws ysgolion a chyfarwyddiaethau gwasanaeth.

Pwysleisiodd aelodau’r Bwrdd y byddai rhaid trin unrhyw recriwtio yn sensitif. Nodwyd y byddai recriwtio tua 20 swydd yn ychwanegu tua £1m i’r gyflogres a bod sefydliadau eraill wedi rhewi recriwtio yn gyfangwbl. Dywedodd aelodau’r Bwrdd y gallai hyn, o bosibl, achosi problemau i’r Brifysgol yn enwedig gyda chynigion am arian grant neu gyllid i liniaru colledion ariannol y mae Covic-19 wedi achosi. Wrth ymateb, eglurodd y Prif Swyddog Adnoddau fod llawer o’r recriwtio yn digwydd mewn meysydd o dwf clir cysylltiedig â rhaglenni newydd y mae Ysgol Reoli Caerdydd ac Ysgol Dechnolegau Caerdydd yn eu cynnal yn dilyn ymgyrch fawr i recriwtio myfyrwyr. Cadarnhaodd y Prif Swyddog Adnoddau mai ar gyfer staff academaidd arbenigol y byddai’r rhan fwyaf o'r recriwtio.

Dywedodd yr Is-Ganghellor wrth y Bwrdd bod tu 40 o raglenni newydd wedi cael eu cyflwyno yn ystod y flwyddyn academaidd gyfredol a blynyddoedd cynt sy’n cyd-redeg yn uniongyrchol â blaenoriaethau Cynllun Strategol y Brifysgol ar gyfer amrywiant a thwf. Dywedodd yr Is-Ganghellor y gallai rhewi recriwtio staff i feysydd a oedd yn feysydd twf yn arwain yn y pen draw at gynnydd ym mhroblemau iechyd a llesiant staff oherwydd pwysau beichiau gwaith. Gallai hyn yn ei dro arwain at broblemau enw da y Brifysgol fel darparwr a chyflogwr addysg. Cyfeiriodd yr Is-Ganghellor hefyd at ymdrechion blaenorol i wella rheolaeth ariannol drwy leihau costau staff a dywedodd fod y cynllun diswyddo gwirfoddol a gynhaliwyd ychydig o flynyddoedd yn flaenorol wedi symud swm sylweddol o adnoddau staffio allan o’r sefydliad. Dywedodd yr Is-Ganghellor fod yr arolwg blaenorol wedi bod yn un helaeth ac na fyddai’r Brifysgol yn cael bod arolwg ar yr un raddfa ac ystod yn arbennig o fuddiol ar yr adeg hon gan fod yr arbedion wedi’u cyflawni eisoes.

 Penderfynodd y Bwrdd:

1. Nodi adroddiad Cyfarwyddwr Gwasanaethau Pobl ar recriwtio staff o dan Covid-19.
2. Cytuno ar fethodoleg y Brifysgol ar gyfer darpar recriwtio staff a ddisgrifir yn yr adroddiad.

**4. Y Diweddaraf ar Recriwtio Myfyrwyr (agenda eitem 4.4)**

 Rhoddodd y Cyfarwyddwr Marchnata a Chysylltiadau Allanol ddiweddariad ar lafar ar recriwtio myfyrwyr ar gyfer y flwyddyn academaidd 2020-21. Dywedodd y Cyfarwyddwr bob dyddiad cau ar gyfer derbyn lle yn y Brifysgol yn gadarn wedi cael ei symud o 15 Ionawr i 16 Mehefin 2020 oherwydd effaith Covid-19. Pwysleisiodd y Cyfarwyddwr bod hyn wedi achosi problemau i broffwydo’n gywir y nifer o fyfyrwyr fyddai’n cael eu recriwtio. Dywedwyd wrth y Bwrdd bod dros 2000 o fyfyrwyr heb ateb cynigion am le ar gyfer y flwyddyn academaidd 2020-21. Mewn cymhariaeth, ond 320 o fyfyrwyr oedd yn y sefyllfa honno ar yr un adeg y llynedd.

Dywedodd y Cyfarwyddwr wrth y Bwrdd bod y Brifysgol, cyn Covic-19, yn tracio cynnydd mewn recriwtio rhwng 10 a 15 y cant ar y flwyddyn flaenorol. Roedd y tracio erbyn hyn lawr tua 4 y cant. Roedd yn hyn debyg i'r duedd ehangach ar draws y sector. Roedd yn amlwg bod rhai myfyrwyr wedi penderfynu gohirio eu hastudiaethau am flwyddyn gyfan tra bod eraill yn ei gadael hi’n weddol hwyr i benderfynu a gwneud ymrwymiad cadarn.

Nododd y Cyfarwyddwr y byddai’r broses Clirio Plws yn sialens a bod angen i’r Brifysgol fod yn fwy cydnerth i wrthsefyll gweithgaredd ‘potsio’ gan eu cystadleuwyr. Aeth y Cyfarwyddwr ymlaen i ddweud bod cynllun cyfathrebu eisoes yn bodoli oedd yn defnyddio e-byst wedi’u teilwra ar gyfer ymgeiswyr pob rhaglen, e-byst oedd yn gwahodd ymgeiswyr i drafod a siarad gyda’r tîm recriwtio. Rodd y cynllun hefyd yn cynnwys Blogiau a Vlogiau. Cadarnhaodd y Cyfarwyddwr byddai sicrwydd o ran y datganiad am wytnwch ariannol y Brifysgol hefyd yn cael ei gynnwys ar wefan y Brifysgol.

Nododd y Cyfarwyddwr, y byddai’r chwe wythnos nesaf yn gritigol wrth i’r Brifysgol gynyddu ei hymdrechion i recriwtio myfyrwyr. Yn rhan o hyn, cynlluniwyd rhith ddiwrnod agored ar gyfer 6 Mehefin 2020 a byddai grwpiau ffocws yn cael eu cynnal gyda cholegau. Gorffennodd y Cyfarwyddwr drwy ddweud bod y farchnad recriwtio ar gyfer ôl-radd a TAR yn dal ei thir yn dda.

Penderfynodd y Bwrdd:

1. Nodi diweddariad llafar y Cyfarwyddwr Marchnata a Chysylltiadau Allanol ar recriwtio myfyrwyr ar gyfer y flwyddyn academaidd 2020-21.

**5. Sylwadau Aelodau o’r Bwrdd a Thrafodaeth ar eitemau 4.1 i 4.4. ar yr agenda**

Gwahoddodd y Cyfarwyddwr sylwadau pellach gan aelodau’r Bwrdd ar eitemau 4.1 i 4.4. ar yr agenda.

Sylw un aelod o’r Bwrdd oedd bod angen gweld y Brifysgol yn fwy hyderus yn ei dull o fynd ati i gynhyrchu incwm yn y dyfodol a diogelu incwm er mwyn hwyluso twf cyffredinol yn ei strategaeth datblygu ystadau. Roedd llawer o’r hyn a ddywedwyd yn dangos ffocws uchel ar reoli costau a chyfyngu.

Sylw gan aelod arall o’r Bwrdd oedd os oedd y Brifysgol am weithredu unrhyw rewi ar y recriwtio, byddai angen cael cynllun cyfathrebu cadarn ar draws y sefydliad er mwyn i’r dull o fynd ati i recriwtio yn y dyfodol a’r rhesymeg drosto fod yn glir a dealladwy.

Nododd un Aelod o’r Bwrdd bod ffocws yr "Office for Students" ar gynorthwyo prifysgolion Lloegr ond nad oedd unrhyw ymrwymiad i ystyried anghenion prifysgolion Cymru yn y penderfyniadau a wneir ganddyn nhw.

Holodd aelod arall o’r Bwrdd a oedd y gwaharddiad ar y defnydd o gynigion di-amod gan brifysgolion Cymru wedi cael ei godi gan Lywodraeth Cymru. Cadarnhawyd bod y gwaharddiad wedi cael ei godi yn unol â'r dedlein 6 Mai 2020.

Gofynnodd aelodau’r Bwrdd am y newyddion diweddaraf am gynlluniau’r Brifysgol i gyflenwi rhaglenni yn ystod tymor yr hydref. Amlinellodd y Dirprwy Is-Ganghellor Ymglymiad Myfyrwyr y trefniadau i helpu myfyrwyr a staff yn eu rolau gan fod yn ymwybodol o’u hiechyd, ei diogelwch a’u llesiant. Nododd y Dirprwy Is-Ganghellor fod dyddiad cychwyn wedi’i gynllunio ar gyfer dechrau Hydref 2020 gyda rhaglenni’n cael eu cynnig mewn modiwlau bloc. Modiwlau theori fyddai’n dod gyntaf, ar -lein yn bennaf, gyda modiwlau ymarferol yn cael eu cynnig yn y Flwyddyn newydd ar y cynharaf. Ar hyn o bryd, roedd y Brifysgol yn gweithio ar ofynion cadw pellter cymdeithasol i sefydlogi’r amserlen a’r galwadau tebygol fydd ar gyfleusterau’r campws. Nododd y Dirprwy Is-Ganghellor fod y Brifysgol hefyd yn egluro’r disgwyliadau sydd arni o ran asesu ar-lein i’r staff. Gorffennodd y Dirprwy Is-Ganghellor gan bwysleisio mai nid dim ond ail-adrodd tactegau darlith fyddai’r dull o fynd ati i symud pethau yn eu blaen o ran cynnig rhaglenni ar-lein.

Gofynnodd aelodau’r Bwrdd am y newyddion diweddaraf ar y modd roedd y Brifysgol yn gweithio ar sicrhau recriwtio myfyrwyr tramor yn sgil Covid-19. Cadarnhaodd y Dirprwy Is-Ganghellor Partneriaethau ac Ymglymiad Allanol fod y Brifysgol wedi bod yn gyflym i wneud cynigion di-amod i ddarpar fyfyrwyr rhyngwladol ar ddechrau’r argyfwng ac eglurodd fod y Brifysgol yn parhau i gael gwneud cynigion di-amod ar yr amod y byddai’r rhain yn cael eu gwneud drwy fecanwaith cyfryngol. Pwysleisiodd y Dirprwy Is-Ganghellor fod myfyrwyr rhyngwladol yn dal yn awyddus iawn i ddod i astudio yn y DU ac eglurodd yn fyr sut mae asiantwyr recriwtio'r Brifysgol yn gweithredu mewn gwledydd allweddol. Eglurodd y Dirprwy Is-Ganghellor fod y Gyfarwyddiaeth Ymglymiad Byd-eang, ers iddi gael ei sefydlu, wedi gweithio’n effeithiol i gynyddu recriwtio rhyngwladol yn sylweddol. Roedd gan y Brifysgol drefniadau clir i gynorthwyo darpar fyfyrwyr rhyngwladol gyda’u Saesneg a’u sgiliau llythrennedd i fod yn barod i astudio yn y Brifysgol. Eglurwyd y byddai rhaid i’r myfyrwyr hyn lwyddo mewn asesiad cyn cychwyn ar eu hastudiaethau er mwyn sicrhau eu bod yn meddu ar y cymhwysedd gofynnol yn Saesneg.

Gofynnodd aelodau’r Bwrdd am eglurhad o lefelau yr arian sydd wrth gefn gan y Brifysgol. Eglurodd y Prif Swyddog Adnoddau y byddai rhaid i’r Brifysgol gadw £20m wrth gefn i fodloni gofynion cyfalaf ar gyfer unrhyw waith a byddai unrhywbeth rhwng £20m a £25m yn helpu i osgoi argyfwng ariannol. Byddai gohirio’r darpar raglen gyfalaf am flwyddyn yn helpu i ostwng y cyfalaf gwariant o £6m yn 2020-21 a byddai hyn yn diogelu lefelau llif arian y Brifysgol yn ystod cyfnod o ansicrwydd ariannol.

Holodd aelodau'r Bwrdd sut oedd Covid-19 wedi effeithio ar weithgareddau ymchwil a blaengaredd y Brifysgol. Nododd y Dirprwy Is-Ganghellor Ymchwil a Blaengaredd bod Covid-19 wedi cael effaith andwyol ar raddfa ac ystod y gweithgareddau ymchwil yr oedd yn bosibl eu cynnal yn y Brifysgol. Roedd blaenoriaeth yn cael ei roi i waith nad oedd angen defnyddio labordy ond mai rhan fechan oedd hon o holl waith ymchwil a blaengaredd sy'n digwydd yn y Brifysgol.

**1869. Newidiadau yn Nhrefn Lywodraethu’r Bwrdd ar gyfer y Flwyddyn Academaidd 2019-20 (agenda eitem 5)**

Cyflwynodd Ysgrifennydd y Brifysgol a Chlerc i’r Bwrdd Llywodraethol eu hadroddiad oedd yn cynnwys darpar ddiwygiadau i brosesau llywodraethu’r Bwrdd a’r Pwyllgor wrth i’r Brifysgol ymateb i sialensiau Covid-19. Yn ystod y cyfnod hwn, byddai gofyn i’r Bwrdd gynorthwyo a barnu gwaith y Tîm Gweithredol yn gritigol, a cheisio sicrwydd am y cynlluniau i ddiogelu solfedd y Brifysgol a chynnal ei chymeriad a’i chenhadaeth addysgol.

Pwysleisiodd Ysgrifennydd y Brifysgol nad oedd hi’n bosibl ar y pryd i geisio cynnal busnes yn ôl yr arfer a nododd bod CCAUC ei hun wedi cydnabod hyn drwy newid ei ofynion riportio a rheoliadol mewn ymateb i effaith Covid-19. Yn ôl Ysgrifennydd y Brifysgol, gofynnwyd i’r Bwrdd sut orau i gyflawni ei ddyletswydd yn yr amgylchiadau hyn, tra’n para i gydymffurfio ag Erthyglau Llywodraethu'r Brifysgol.

Manylodd Ysgrifennydd y Brifysgol ar y cynigion i atal Gorchmynion Sefydlog y Brifysgol dros dro fel y gallai’r Bwrdd a chyfarfodydd ei phwyllgorau gael eu rheoli mewn dull newydd i alluogi’r Weithrediaeth i fod yn hyblyg wrth wneud penderfyniadau a chynnig y wybodaeth angenrheidiol i’r Bwrdd a’i bwyllgorau ar gyfer gwneud penderfyniadau da. Amlygodd Ysgrifennydd y Brifysgol y darpar newidiadau oedd yn golygu bod y Bwrdd yn cyfarfod yn fisol (yn hytrach na phob tymor) gydag agendâu i’w defnyddio i friffio llywodraethwyr am gynnydd, rhoi’r newyddion diweddaraf am faterion a phryderon a cheisio cael penderfyniadau ar faterion strategol allweddol. Eglurodd Ysgrifennydd y Brifysgol y byddai penderfyniadau arferol nad oedd angen eu penderfynu yn ystod y flwyddyn academaidd gyfredol yn cael eu gohirio neu eu derbyn drwy weithrediad y Cadeirydd. Dywedodd Ysgrifennydd y Brifysgol hefyd byddai lefelau uwch awdurdod i wneud penderfyniadau'n cael eu dirprwyo o’r Bwrdd i’w bwyllgorau er mwyn bod yn hyblyg i ddod i benderfyniad. Byddai penderfyniadau cadeiryddion a phwyllgorau yn cael eu trosglwyddo nôl i’r Bwrdd fel bo’n briodol.

Er bod aelodau'r bwrdd yn nodi eu bod yn gwerthfawrogi bod angen i drefniadau’r Brifysgol ar gyfer gwneud penderfyniadau weithredu’n briodol a chyflym, roedd angen sicrhau bod aelodau'r Bwrdd yn cael digon o amser i ddarllen papurau a pharatoi ar gyfer cyfarfodydd yn drylwyr. Mewn ymateb i hyn, cadarnhaodd Ysgrifennydd y Brifysgol y byddai papurau ar gyfer cyfarfodydd y Bwrdd yn y dyfodol yn cael eu dosbarthu o leiaf 3 i 4 diwrnod cyn pob cyfarfod (fel arfer, ar ôl cyfarfod y Bwrdd Academaidd Cyfun) ac y byddai papurau ar gyfer pwyllgorau’r Bwrdd yn cael eu dosbarthu o leiaf 7 diwrnod cyn pob cyfarfod.

 Penderfynodd y Bwrdd:

1. Nodi adroddiad Ysgrifennydd y Brifysgol a Chlerc y Bwrdd Llywodraethol yn rhoi manylion o’r darpar newidiadau i drefn lywodraethu y Bwrdd ar gyfer gweddill y flwyddyn academaidd 2019-20.
2. Cytuno ag atal y Gorchmynion Sefydlog dros dro ar gyfer gweddill y flwyddyn academaidd 2019-20.
3. Cytuno i gwrdd yn fisol ar gyfer gweddill y flwyddyn academaidd 2019-20, gydag agenda yn ffocysu ar faterion strategol.
4. Cytuno i ddirprwyo gwneud penderfyniadau fel mae Erthyglau Llywodraeth yn caniatáu ar gyfer gweddill flwyddyn academaidd 2019-20.
5. Gofyn bod Ysgrifennydd y Brifysgol yn sicrhau bod papurau cyfarfodydd llawn y Bwrdd yn cael eu dosbarthu o leiaf 3 i 4 diwrnod cyn pob cyfarfod a bod papurau pwyllgorau'r Bwrdd yn cael eu dosbarthu o leiaf 7 diwrnod cyn pob cyfarfod.

**1870. Aelodaeth o Bwyllgor Enwebiadau a Threfn Lywodraethu (eitem 6 ar yr agenda)**

Cyflwynodd Ysgrifennydd y Brifysgol a Chlerc y Bwrdd eu hadroddiad a nodi bod dau le gwag ar y Pwyllgor Enwebiadau a Threfn Lywodraethu. Roedd cylch gorchwyl y Pwyllgor yn gofyn i bedwar aelod o’r Pwyllgor fod yn bresennol i ffurfio cworwm mewn unrhyw gyfarfod a bod rhaid i dri o'r rhain fod yn Llywodraethwyr Annibynnol. O benodi Nick Capaldi i’r Pwyllgor, byddai’r Bwrdd yn gallu sicrhau cworwm ar gyfer cyfarfodydd yn y dyfodol i ystyried y busnes dan sylw.

Dywedodd Ysgrifennydd y Brifysgol y byddai gan y Pwyllgor rôl allweddol i ddatblygu argymhellion ar gyfer darpar aelodaeth o’r pwyllgor ar draws pob pwyllgor ar lefel llywodraethwyr a datblygu cynigion ar gyfer y Bwrdd Arolwg ac Effeithiolrwydd Pwyllgor y byddai rhaid eu cynnal.

Penderfynodd y Bwrdd:

1. Gytuno i Nick Capaldi gael ei benodi i'r Pwyllgor Enwebiadau a Threfn Lywodraethu ar gyfer gweddill y flwyddyn academaidd 2019-20.

**1871. Y Diweddaraf ar Risg (agenda eitem 7)**

Cyflwynodd Ysgrifennydd y Brifysgol a Chlerc y Bwrdd Llywodraethol eu hadroddiad oedd yn darparu trosolwg o’r risgiau roedd y Brifysgol yn eu hwynebu o Covid-19. Dywedwyd wrth y Bwrdd bod yr adroddiad yn cynnwys rhai o’r tybiaethau a ddefnyddiodd y Weithrediaeth wrth gynllunio, yn enwedig wrth ystyried y paratoadau ar gyfer y flwyddyn academaidd nesaf. Cedwir golwg ar y wybodaeth am faint o amser byddai’r argyfwng yn debygol o bara gan fod Llywodraeth Cymru a Llywodraeth Lloegr yn diweddaru eu modelau eu hunain. Hysbyswyd y Bwrdd bod baromedr risg wedi’i lunio gydag adborth gan Ysgolion a Chyfarwyddiaethau Gwasanaethau Proffesiynol. Byddai'r risgiau yn cael eu diweddaru i adlewyrchu ymateb y llywodraeth i gyllid lliniaru ar gyfer addysg uwch gan y byddai hyn yn effeithio ar gyllid myfyrwyr yn benodol. Dywedodd Ysgrifennydd y Brifysgol mai’r rhain fyddai’r risgiau anoddaf i’w lliniaru.

Dywedodd y Cadeirydd ei bod yn cael y sleidiau PowerPoint oedd wedi’u hatodi i’r adroddiad yn ddefnyddiol iawn ac yn llawn gwybodaeth a diolchwyd i Steve Davies, Dadansoddwr Risg a Chydymffurfiad y Brifysgol, am eu llunio.

 Penderfynodd y Bwrdd:

1. Nodi adroddiad Ysgrifennydd y Brifysgol a Chlerc y Bwrdd Llywodraethol oedd wedi darparu’r diweddaraf ar y risgiau i’r Brifysgol o ganlyniad i Covid-19.

**1872. Cylch Gorchwyl y Bwrdd Academaidd Cyfun (agenda eitem 8)**

Cyflwynodd yr Is-Ganghellor yr adroddiad ar y cylch gorchwyl diwygiedig ar gyfer y Bwrdd Academaidd Cyfun. Roedd y Bwrdd Academaidd Cyfun wedi cymeradwyo'r cylch gorchwyl a gynigwyd mewn cyfarfod a gynhaliwyd yn gynharach y diwrnod hwnnw a nododd yr Is-Ganghellor mai dyma’r rheswm dros fod yn hwyr yn dosbarthu'r adroddiad.

Dywedodd Ysgrifennydd y Brifysgol a Chlerc y Bwrdd Llywodraethol, fel rhan o’r gwaith ar Newidiadau i Drefn Lywodraethu'r Bwrdd am weddill y flwyddyn academaidd, yr edrychir ar amseriad cyfarfodydd y Bwrdd Academaidd Cyfun a’r Bwrdd Llywodraethol, gyda'r nod o ragweld a gostwng nifer y dogfennau allai fod yn cyrraedd yn hwyr.

 Penderfynodd y Bwrdd:

1. Gytuno ar amodau diwygiedig cylch gorchwyl y Bwrdd Academaidd cyfun a gymeradwywyd gan y cyfryw gorff mewn cyfarfod a gynhaliwyd yn gynharach y diwrnod hwnnw.

**1873. Unrhyw Fusnes Arall**

Diolchodd y Llywodraethwyr newydd i Ysgrifennydd y Brifysgol a’i thîm am yr holl ystod o sesiynau briffio a chyngor a gynigwyd yn ystod eu sefydlu.

Gofynnodd aelodau’r Bwrdd i’r Is-Ganghellor a’r uwch dîm rheoli am eu llesiant personol yn ystod yr adeg hwn oedd yn cael ei gydnabod fel un anodd a llawn strès.

Darparodd y Myfyrwyr Lywodraethwyr y newyddion diweddaraf am weithgaredd Undeb y Myfyrwyr yn cynorthwyo myfyrwyr yn ystod yr argyfwng.

Dywedwyd wrth y Bwrdd bod nifer o’i wasanaethau a’i weithgareddau ehangach wedi symud ar-lein a bod rhyngweithio da rhwng cynrychiolwyr undeb y myfyrwyr a’r myfyrwyr.

Diolchodd y Cadeirydd, ar ran y Bwrdd i’r Is-Ganghellor, Grŵp Gweithredol yr Is-Ganghellor (VCEG) a’r staff am eu hymdrechion eraill yn rheoli ymateb effeithiol y Brifysgol i’r sialensiau yn sgil Covid-19. Amlygodd y Cadeirydd fod y Brifysgol wedi bod bythefnos i dair wythnos o flaen llawer o brifysgolion yn paratoi ac ymateb. Diolchodd y Cadeirydd hefyd i’r Myfyrwyr Lywodraethwyr ac i Undeb y Myfyrwyr am eu gwaith yn cynorthwyo myfyrwyr.

**1874. Busnes Cyfyngedig (agenda eitemau 9 a 10)**

Penderfynodd y Bwrdd ystyried y busnes cyfyngedig mewn sesiwn gaeedig:

* Cofnodion Cyfyngedig y Cyfarfod Blaenorol: Dydd Mercher 8 Ebrill 2020 (agenda eitem 9)
* Newidiadau i Grŵp Gweithredol yr Is-Ganghellor (agenda eitem 10)

 (Daeth y cyfarfod agored i ben am: 6.20pm)

(Daeth y cyfarfod cyfyngedig i ben am: 6.35pm)